kardosdrur/scandi-wiki huggingface dataset:
Pangaminsyre

Pangaminsyre (eller "vitamin B15" som det også fejlagtigt kaldes, da det ikke er et vitamin), er salgsnavnet for et ikke nærmere defineret produkt, der markedsføres i alternativ behandling som havende helbreds- og præstationsfremmende egenskaber. Sådanne effekter er imidlertid aldrig blevet påvist i medicinske kliniske forsøg.

Pangaminsyre står på de amerikanske sundhedsmyndigheders liste over stoffer, der ikke anses som sikre som kosttilskud eller medicin.

Historie 
Et produkt kaldet pangaminsyre, og angivet som værende isoleret fra abrikoskerner, blev først beskrevet i et patent udstedt i 1949 til Ernst Krebs Sr. og Jr. I patentet blev det uden dokumentation angivet at pangaminsyre havde mange helbredsfremmende effekter.

I en senere artikel af Ernst Krebs Jr.’s stedsøn blev de helbredsfremmende effekter af pangaminsyre igen fremhævet, men uden angivelse af evidens fra nogen national sundhedsmyndighed.

Pangaminsyre er blevet brugt af atleter i det daværende Sovjetunionen og i andre lande som et præstationsfremmende middel. Studier tilbage i 1980'erne kunne imidlertid ikke enes om nogen reproducerbar effekt på præstationsevnen.

Sammensætning af pangaminsyre 

Der er ingen standard for, hvad betegnelsen pangaminsyre dækker, og forskellige publikationer og fabrikater angiver forskellige definitioner, men oftest er ’pangaminsyre’ beskrevet som et blandingsprodukt. I mange af produkterne indgår glukonsyre, der opstår når glukose oxideres (iltes), eller glukonsyres afledte salt, glukonat.

Merck Index - An Encyclopedia of Chemicals, Drugs, and Biologicals, 8. udgave, 1968, angav at pangaminsyre (pangamic acid) er en blanding af natriumglukonat, glycin og diisopropylamin dichloroacetat. Merck Index, 9. udgave, 1976 angav at pangaminsyre er synonymt med D-glukonsyre 6-bis (1-methylethyl) aminoacetat, som er en etherforbindelse mellem dimethylglycin (en afledt form af aminosyren glycin) og glukonsyre. Det amerikanske National Center for Advancing Translational Sciences har i 2021 samme definition (6-O-(dimethylaminoacetyl)-D-gluconic acid)). Fra og med den 10. udgave holdt Merck Index op med at liste pangaminsyre og ”vitamin B15”.

Den amerikanske Food and Drug Administration (FDA) har analyseret tabletter solgt under navnet pangaminsyre og fandt at de indeholdt en blanding af kalciumglukonat og dimethylglycin.

Pangaminsyre er i Danmark anvendt til at betegne en blanding af dimethylglycin og sorbitol, der ikke indeholder hverken glukonsyre eller glukonat.

Farmakologi 

Pangaminsyre blev 20. oktober 1976 og igen 1. oktober 1980 sat på den amerikanske Food and Drug Administrations (FDAs) liste over stoffer, der ikke anses som sikre som kosttilskud eller medicin. Produktet må derfor ikke sælges som et medikament. Listen er blevet revideret med samme konklusion i 1983, 1989 og 1995.

Referencer 

Alternativ behandling
Carboxylsyrer
C-VM i håndbold 1984 (mænd)

C-Verdensmesterskabet i håndbold for mænd 1984 var det femte C-VM i håndbold for mænd, og turneringen med deltagelse af tolv hold afvikledes i Italien i perioden 2. – 11. februar 1984. Turneringen fungerede som kvalifikation til B-VM 1985, og holdene spillede om fem ledige pladser ved B-VM.

Turneringen blev vundet af Bulgarien, som sammen med Finland, Holland, Israel og Italien kvalificerede sig til B-VM.

Resultater 

De tolv deltagende hold var inddelt i to grupper med seks hold i hver, og i hver gruppe spillede holdene en enkeltturnering alle-mod-alle. De to gruppevindere gik videre til finale, og toerne gik videre til bronzekampen. Treerne spillede videre i kampen om 5.-pladsen og den sidste plads ved B-VM, mens firerne spillede om 7.-pladsen, femmerne om 9.-pladsen og sekserne om 11.-pladsen.

Indledende runde

Gruppe A

Gruppe B

Placeringskampe

Samlet rangering

Kilder / eksterne henvisninger 
 World Handball Archive – Men Handball World Championship 1984 Group C Italy

Noter 

Håndbold i 1984
VM i håndbold
Substitution (medicin)

Substitution betyder, at et apotek udleverer et billigere lægemiddel, end det lægen har skrevet på en recept. Det lægemiddel, som apoteket udleverer, har det samme virksomme stof i den samme mængde, som det lægen har udskrevet, og det bruges på samme måde. De lægemidler, der substitueres til, kaldes også synonymer.

Kildehenvisninger

Lægemidler
Kinasyndromet

Kinasyndromet (originaltitel: The China Syndrome) er en kritikerrost og prisbelønnet amerikansk dramafilm fra 1979 med Jane Fonda, Jack Lemmon og Michael Douglas i hovedrollene. Filmen blev instrueret af James Bridges og produceret af Michael Douglas. Kinasyndromet handler om en kernefysisk nedsmeltning ved et atomkraftværk i Los Angeles og faren for den store katastrofe. Filmen havde premiere blot 12 dage inden ulykken på atomkraftværket på Three Mile Island i Pennsylvania. Det har været antaget, at dette var en hændelse som bidrog til filmens publikumssucces.

Filmen blev godt modtaget af de amerikanske anmeldere og blev også en publikumssucces. Den blev tildelt en række priser, blandt andet to BAFTA-priser og en Writers Guild of America. Jack Lemmon blev tildelt prisen for bedste skuespiller ved Filmfestivalen i Cannes. Herudover blev filmen nomineret til fire Oscars og fem Golden Globe, samt Palme d'Or.

Kinasyndromet er en af få film, der ikke benytter baggrundsmusik for at dramatisere handlingen. Filmen er en blanding af drama- og katastrofefilm, men kan også ses som en politisk thriller. I filmens sidste halvdel lægges vægten på sidstnævnte kategori.

Eksterne links

Noter 

Dramafilm fra USA
Katastrofefilm fra USA
Amerikanske film fra 1979
Roskilde Handelsskole

Roskilde Handelsskole er en handelsskole, der er beliggende i udkanten af Roskilde.

Kilder 
 Hjemmeside 

Handelsskoler
Handelsskole
Handelsskole
Georg-August-Universität Göttingen

Georg-August-Universität er et universitet beliggende i Göttingen i Tyskland. Universitetet blev grundlagt i 1734 af Georg II, kurfyrste af Hannover og konge af Storbritannien. Universitetet blev etableret med fire fakulteter og fik hurtigt en ledende position og blev et af de største og mest populære universiteter i Europa efter antal studerende.

I 1738 blev Theatrum Anatomicum bygget, i 1739 blev de botaniske haver anlagt, og i 1751 blev det første stjerneobservatorium åbnet.

Kendte forskere, som har haft virke ved universitetet i Göttingen, inkluderer fysikeren Georg Christoph Lichtenberg, antropologen Johann Friedrich Blumenbach, matematikeren Carl Friedrich Gauss, filosofferne Edmund Husserl og Nicolai Hartmann, og den danske astronom Ejnar Hertzsprung.

Eksterne links 
 Georg-August-Universität

Universiteter i Tyskland
Etableret i 1734
Göttingen
Copenhagen Hockey

Copenhagen Hockey var en dansk ishockeyklub, der blev stiftet i sommeren 2011, og som havde hjemmebane på Hvidovre Isstadion i Frihedens Idrætscenter i Hvidovre. Klubben var et elitesamarbejde mellem Kjøbenhavns Skøjteløberforening, Gladsaxe Ishockey, Hvidovre Ishockey Klub samt selskabet bag Hvidovre Ligahockey. Holdet overtog Hvidovre Ligahockeys licens og spillede i landets bedste række, AL-Bank Ligaen i sæsonerne 2011-12 og 2012-13. Selskabet bag holdet meddelte 28. februar 2013, at det fra dags dato var gået konkurs.

Historie 
Holdet blev i juni 2011 etableret i et selskab under navnet Copenhagen Hockey og Event ApS. Selskabet havde fra starten en egenkapital på 75.000 kr. De 3 involverede klubber, Kjøbenhavns Skøjteløberforening, Gladsaxe Ishockey, Hvidovre Ishockey Klub ejede tilsammen 51% af selskabet, mens private investorer ejede den resterende del. Ambitionen var at man i 2013 havde en kapital på over 500.000 kr og derefter kunne omdanne det fra et anpartsselskab til et aktieselskab. Administration ved Hvidovre Ligahockey fortsatte under det nye navn. Klubben sagde ved etableringen, at det var målet at etablere et storhold i København, der kunne spille op med de jyske hold i Superisligaen. På daværende tidspunkt havde sjællandske hold kun vundet Danmarksmesterskabet to gange inden for de seneste 20 år.

Copenhagen Hockey kom imidlertid ikke godt fra start i Superisligaen 2011-12. Efter de første otte kampe havde holdet kun 2 point på kontoen og lå sidst i tabellen. I slutningen af oktober 2011 afskedigede klubben tre canadiske spillere, deriblandt klubbens to mest scorende. Årsagen var at klubben var kommet i økonomiske vanskeligheder, da den ventede tilgang af sponsorer ikke fulgte budgettet. Klubbens sluttede sæsonen på rækkens niende og sidste plads og opnåede kun 28 point i 40 kampe.

I den efterfølgende sæson blev resultaterne ikke bedre, og man hentede blandt andet Per Holten Møller ind som ny cheftræner i november 2012. Det hjalp dog ikke meget, og klubben sluttede igen grundspillet på sidstepladsen med rekordlave 10 point for 40 kampe. I slutningen af februar 2013 meddelte klubben, at den var gået konkurs.

Da klubben gik konkurs bestod spillertruppen af følgende spillere.

Oversigt sidst opdateret: .

Eksterne henvisninger 
 Copenhagen Hockeys officielle hjemmeside
 Metal Ligaen - Et kort Copenhagen-eventyr (28. februar 2013)
 Ishockeymagasinet FACEOFF 9 - Det korte Copenhagen-eventyr

Referencer 

Ishockeyklubber i Danmark
Sportsklubber i København
Hvidovre
Etableret i 2011
Ophørt i 2013
B-VM i håndbold 1985 (mænd)

B-Verdensmesterskabet i håndbold for mænd 1985 var det femte B-VM i håndbold for mænd, og turneringen med deltagelse af 16 hold afvikledes i Norge i perioden 19. februar – 3. marts 1985. Turneringen fungerede som kvalifikation til A-VM 1986, og holdene spillede om seks ledige pladser ved A-VM.

Turneringen blev vundet af DDR, som i finalen besejrede Sovjetunionen, og de to hold kvalificerede sig dermed til A-VM sammen med holdene, der sluttede som nr. 3-6: Polen, Tjekkoslovakiet, Ungarn og Spanien.

De fire lavest placerede europæiske hold rykkede ned i C-VM.

Resultater

Indledende runde 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De tre gruppevindere, tre -toere og tre -treere gik videre til mellemrunden, hvor de blev inddelt i to nye grupper med seks hold, mens de øvrige fire hold spillede videre om 13.- til 16.-pladsen.

Gruppe A

Gruppe B

Gruppe C

Gruppe D

Mellemrunde 

De tolv hold var inddelt i to grupper med seks hold i hver, og i hver gruppe spillede holdene en enkeltturnering alle-mod-alle. Resultater af indbyrdes opgør mellem hold fra samme indlende gruppe blev overført til mellemrunden. De to gruppevindere gik videre til finalen, og toerne gik videre til bronzekampen. Treerne spillede videre i kampen om 5.-pladsen, mens firerne spillede om 7.-pladsen, femmerne om 9.-pladsen og sekserne om 11.-pladsen.

Gruppe I

Gruppe II

Placeringskampe

Placeringsrunde 

Holdene, der sluttede på fjerdepladserne i grupperne i den indledende runde, spillede en enkeltturnering alle-mod-alle om 13.- til 16.-pladsen.

Samlet rangering

Kilder / eksterne henvisninger 
 World Handball Archive – Men Handball World Championship 1985 Group B Norway

Noter 

Håndbold i 1985
VM i håndbold
Kristian Sobota

Kristian Sobota (født 1. juni 1988 i København) er en dansk forhenværende cykelrytter.

Han har været aktiv cykelrytter siden 2007, og har kørt for følgende danske cykelhold:

 (2007) Team Vision Bikes – Løgstør Parkhotel, 
 (2008) Team Løgstør – Cycling for Health,
 (2009) Team Capinordic,
 (2010) Team Concordia,
 (2011) Christina Watches – Onfone,
 (2012) Christina Watches – Onfone powered by Dana,
 (2013) J. Jensen - Ramirent
 (2014) 
 (2018) PO Auto (Zwift e-cycling team)
 (2019) PO Auto (Zwift e-cycling team)

Kristian Sobota har deltaget i Post Danmark Rundt tre gange (2008, 2010, 2011).

Han blev dobbelt SM-mester i 2009 i disciplinerne 'Landevej Samletstart' (Slagelse CR) samt 'Enkeltstart' (Roskilde CR). 
I 2008 og 2012 vandt han Bronze ved DM Holdtidskørsel.

Eksterne kilder og henvisninger 

Mandlige cykelryttere fra Danmark
Personer fra København
Redwood County

Redwood County er et county i den amerikanske delstat Minnesota. Redwood County ligger i den sydvestlige del af delstaten og grænser op til Renville County i nord, Brown County i øst, Cottonwood County i syd, Murray County i sydvest, Lyon County i vest og mod Yellow Medicine County i nordvest.

Redwood Countys totale areal er 2–282 km², hvoraf 4 km² er vand. I 2000 havde Redwood County 16.815 indbyggere. Administrativt centrum ligger i byen Redwood Falls, som også er største by i Redwood County.

Redwood County har fået sit navn efter floden Redwood River, der løber igennem county'et.
 

Counties i Minnesota
Jerusalem (film)

Jerusalem er en svensk tv-miniserie og biograffilm fra 1996 instrueret af Bille August baseret på Selma Lagerlöfs roman af samme navn.
I de centrale rolle ses Pernilla August, Maria Bonnevie, Ulf Friberg, Reine Brynolfsson og Lena Endre.
Sven-Bertil Taube spiller prædikanten Hellgum.
Tv-serien er på 240 minutter mens biografversionen blev klippet til 168 minutter.

TV-serien var filmet af Jörgen Persson i Jämtlands len, Sverige og Marokko.

Eksterne henvisninger 
 

Svenske film fra 1996
Tv-serier fra 1990'erne
Tv-serier fra Sverige
Dramafilm fra Sverige
Film instrueret af Bille August
Sven-Bertil Taube

Sven-Bertil Taube (født 24. november 1934 i Stockholm, død 11. november 2022 i London) var en svensk skuespiller og visesanger. 

På film har han blandt andet spillet prædikanten Hellgum i Bille Augusts filmatisering af Jerusalem samt Henrik Vanger i Mænd der hader kvinder.

Taube var søn af Evert Taube, og som visesanger fortolkede han blandt andet sin faders viser. Han var i mange år bosat i London og optrådte på engelske scener og medvirkede blandt andet i et afsnit af Herskab og tjenestefolk.

Referencer

Eksterne henvisninger 

 
 

Musikere fra Sverige
Skuespillere fra Sverige
Svenskere i 1900-tallet
FK Krasnodar

Futbolnij klub Krasnodar () er en russisk fodboldklub, med base i Krasnodar.

Europæisk deltagelse 

Notes
 2Q: Anden kvalifikations runde
 3Q: Tredje kvalifikations runde
 PO: Play-off runde
 R32: Runden af 32 hold
 1/8: 1/8-dels finalen

Eksterne henvisninger 

 Officiel hjemmeside 
 Fan hjemmeside 

Krasnodar, FK
Etableret i 2008
Krasnodar
Lena Endre

Lena Endre (født 8. juli 1955 i Härnösand) er en svensk skuespiller.
Hun har medvirket i en mængde svenske film, blandt andet Bille Augusts Jerusalem fra 1996 i en birolle, der gav hende en Guldbagge-pris.

Eksterne henvisninger 

 

Skuespillere fra Sverige
Romualds Ancāns

Romualds Ancāns (født 1. april 1944 i Līvānu pagasts, død 15. september 2011) var en lettisk skuespiller.

Ancāns fik sin uddannelse hos Vanagu grundskole, Rigas 14. aften-mellemskole og Letlands Statskonservatoriums teater-fakultet. Siden 1973 arbejdede han hos Dailesteatret, og han arbejdede også hos "Skatuve". Sammenlagt har Ancāns medvirket i mere end 50 spillefilm gennem sin karriere, blandt andet: "Limuzīns Jāņu nakts krāsā", "Cilvēka bērns", "Likteņdzirnas", "Defenders of Riga" og "Rūdolfa mantojums". Hovedrollen i spillefilmen "Rūdolfa mantojums" fra 2010 blev hans sidste filmrolle.

Ancāns døde den 15. september 2011 af leverbetændelse.

Kildehenvisninger

Eksterne henvisninger 
 
 Artikel om Romualds Ancāns 

Skuespillere fra Letland
Ebba

EBBA eller Ebba har flere betydninger:
 Ebba (øl) – folkelige betegnelse for et instrument beregnet til støtte ved indtagelsen af øl
 Ebba With – dansk skuespillerinde, 1908 – 1993
 Ebba Thomsen – dansk skuespillerinde, 1887 – 1973
 Ebba Grön – svensk punkband, dannet 1970’erne
 Ebba Nørager – dansk skuespilleinde, født 1927
 Ebba Lorentzen – dansk skuespillerinde fra stumfilmens tid
 Ebba Breda – dansk malerinde, 1893 – 1950
 Ebba Strange – dansk politiker, født 1929
 Ebba Wilton – dansk operasangerinde, 1896 – 1951
 Ebba (pigenavn) – pigenavn
 European Border Breakers Awards – EBBA-prisen, lanceret af Europa-Kommissionen
Aethalopteryx gazelle

Aethalopteryx gazelle er et møl i Cossidae-familien. Den findes i Kenya.

Kilder 

Møl
Bieber

Bieber har flere betydninger:

Efternavn:
 Justin Bieber (født 1994), canadisk sanger.
 Frederick Bieber (født 1950), medicinsk genetiker
 Irving Bieber (1909–1991), psykoanalytiker
 David Bieber (født 1966), dømt morder
 Martin Bieber (1900–1974), militær embedsmand
 Nita Bieber (født 1926), skuespiller
 Owen Bieber (født 1929), aktivist

Steder:
 Bieber, Californien, USA
 Tyskland:
 Biebergemünd-Bieber
 Biebertal-Bieber
 Offenbach-Bieber
 Bieber (Biebergemünd) – historisk by i Hessen som nu udgør en bydel i kommunen Biebergemünd
Måndagsrörelsen

Måndagsrörelsen (Mandagsbevægelsen) var en svensk opinionsbevægelse for de baltiske staters selvstændighed fra Sovjetunionen, med Gunnar Hökmark, Peeter Luksep, Håkan Holmberg och Andres Küng som initiativtagere. Man samledes til i alt 79 offentlige opinionsmøder, hver mandag klokken 12, på Norrmalmstorg i Stockholm, fra marts 1990 til september 1991, hvor de baltiske folk, efter Sovjetunionens kollaps i august samme år, lykkedes at få sin selvstændighed.

Ved siden af de ugentlige mandagsmøder på Norrmalmstorg fandt månedsmøder også sted i 50 byer rundt om i Sverige i 1991, og mere regelmæssigt i 30 byer.

Under den korte levetid fik Måndagsrörelsen et stærkt gennembrud i den svenske opinion og initiativtagerne belønnedes senere med flere medaljer fra de baltiske lande som tak. Norrmalmstorget blev i 1994 også sted for det baltiske frihedsmonument "Frihetens källa" (Frihedens kilde). 

Den 15. august 2011 holdt Sveriges statsminister Fredrik Reinfeldt en tale til minde for 20-årsjubileet for Måndagsrörelsen. Til stede ved dette møde på Norrmalstorg var også de baltiske landes regeringschefer.

Kildehenvisninger 

Organisationer fra Sverige
Politik i 1990
Politik i 1991
Etableret i 1990
Ophørt i 1991
Sheppard Air Force Base

Sheppard Air Force Base  er en United States Air Force flyvestation, beliggende ca. otte kilometer nord for det centrale forretningskvarter i Wichita Falls, i Wichita County, Texas, USA.

80th Flying Training Wing (80 FTW), som er hjemhørende på Sheppard Air Force Base, er en enhed som uddanner jagerpiloter til USAF og NATO. Flyveeleverne uddannes på Cessna T-37 Tweet og Northrop T-38 Talon.

Eksterne kilder/henvisninger 

 Sheppard AFB, Texas fra GlobalSecurity.org

Flybaser
Luftfart i USA
Nikolaus von Üxküll-Gyllenband

Nikolaus Graf von Üxküll-Gyllenband (født 14. februar 1877 i Güns i Ungarn, død 14. september 1944 i Berlin i Tyskland) var en tysk oberst, som var en central person i modstandskampen mod Hitler og i 20. juli-attentatet. Hans ældre søster Caroline var moderen til Claus Schenk von Stauffenberg.

Ved den nazistiske magtovertagelse i 1933 var han først positiv, og arbejdede fra 1936 i Reichskommissariat für die Preisbildung. Efter udbruddet af 2. verdenskrig i 1939 rekrutterede han sin nevø i modstandsarbejdet mod nazisterne. Senere blev han kontaktperson for Stauffenbergs modstandsgruppe i protektoratet Böhmen og Mähren.

Tre dage efter at 20. juli-attentatet slog fejl blev han arresteret. Den 14. september 1944 blev han dømt til døden efter en hastig retsssag i Volksgerichtshof, under ledelse af Roland Freisler. Han blev hængt i Plötzensee-fængslet i Berlin samme dag.

Eksterne henvisninger 
 Biografi på mindested for den tyske modstandsbevægelse 

Officerer fra Tyskland
20. juli-attentatet
Grever fra Tyskland
Personer henrettet ved hængning
Nikolaus
Ballerup-Skovlunde Fodbold

Ballerup-Skovlunde Fodbold (BSF) er en dansk fodboldklub hjemmehørende i Ballerup i København. Ballerup-Skovlunde Fodbold spiller sine hjemmekampe i Ballerup Idrætspark.

Klubben blev stiftet i 2010 og er en sammenslutning af de to største klubber i Ballerup Kommune, Skovlunde I.F og Ballerup I.F. Kvindernes hold spiller i den bedste række, 3F Ligaen, herrernes hold spiller i .

Klubbens kvindefodbold historie 
Det hele startede i 1968, hvor klubbens seniorafdeling (tidligere SIF) som så ofte før havde arrangeret pinsestævne med hold fra forskellige lande. Som ”underholdning” havde SIFs daværende formand, Kristian Jensen, indlagt en opvisningskamp mellem to damehold nemlig Boldklubben Femina og Carmen Curlers fra Kalundborg. Kampen blev overværet af 7-8 Skovlundepiger, som havde deres daglige gang i SIF. Efter at have set de to kvindehold spille fik de selv stor lyst. Daværende drengejuniortræner, Erik Østergaard blev overtalt til at være træner.

Tirsdag den 14. august 1968 blev den første træningsaften, og kvindefoldbolden var kommet til SIF. Der blev samlet spillere nok til et hold blandt veninder og skolekammerater. I 1969 overtog en anden af klubbens gamle spillere, Ib Nielsen.

Kvinderne blev samme år tilmeldt DKFU's (Dansk Kvinde Fodbold Union) turnering, og i 1971 vandt førsteholdet det uofficielle DM i fodbold ved at besejre Billum IF fra Jylland med 3-0. Samme år var SIF-spiller Marianne Kamp med til at vinde det uofficielle VM i Mexico. Kristian Jensen deltog også som medlem af DFKU. Igennem de sidste 50 år har Skovlunde IF / BSF været en stor del af dansk kvindefodbolds talentudvikling og vil siden indførelse af de forskellige licensaftaler altid være en del af dette selskab.

Klubben har opfostret store talenter gennem tiderne, og især efter indførelse af netop licenssystemet har klubben hvert eneste år fast leveret spillere til diverse landshold. Navne som Marianne Kamp, Jannie Lund Johansen, Nanna Larsen, Emma Madsen, Mette Jørgensen, Christina Ørntoft er blot nogle af de spillere, der i starten af 00'erne spillede på A-landsholdet, mens navne som Line Røddik Hansen, Stine Larsen, Simone Boye Sørensen, Theresa Eslund, Nicoline Sørensen, Stina Lykke Petersen i 2017 var med til at spille Danmark i EM-finalen 2017 i Holland.

Derudover har de to klubber Skovlunde IF og BSF, de seneste 50 år vundet hele 18 officielle DBU medaljer, heraf 5 af guld. Klubberne har også i de seneste 50 år haft mere end 100 spillere indenom de forskellige landshold.

Aktuel trup

Tidligere spillere på kvindeholdet 

 Emma Madsen
 Theresa Eslund
 Line Røddik Hansen
 Stine Larsen
 Nicoline Sørensen
 Simone Boye Sørensen
 Stina Lykke Petersen
 Simone Boye Sørensen
 Sarah Jankovska

 Daniella Diaz de Jaffa
 Naja Bahrenscheer
 Rikke Sevecke
 Mie Leth Jans
 Amalie Thestrup
 Kamilla Karlsen
 Dajan Hashemi
 Sofie Svava
 Agnete Nielsen

Kilder

Eksterne henvisninger 
 Ballerup-Skovlunde Fodbolds officielle hjemmeside

Kvindefodboldklubber i Danmark
Fodboldklubber under DBU Sjælland
Sport i Ballerup
Skovlunde